Държавен вестник, бр. 54, 2012 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  54
1. налага санкции за неизпълнение на 
задълженията на собственика на мрежата и 
на оператора;
2. наблюдава отношенията и комуника­
циите между оператора и собственика на 
мрежата, за да се гарантира, че операторът 
изпълнява задълженията си;
3. одобрява договорите и действа като орган 
за уреждане на спорове между собственика 
на мрежата и оператора;
4. одобрява 10-годишен план за развитие на 
преносната мрежа, наблюдава и контролира 
изпълнението му при условията и по реда на 
наредбата по чл. 60; 
5. осигурява условия, които гарантират, че 
събираните от независимия системен оператор 
приходи от достъп и пренос през мрежите 
осигуряват достатъчна доходност от активите 
на мрежата и от новите инвестиции в нея; 
6. наблюдава използването на всички 
приходи, събирани от независимия преносен 
оператор, по чл. 16, параграф 6 от Регламент 
(ЕО) № 714/2009;
7. извършва проверки в обектите на соб­
ственика на мрежата и на оператора.
(5) Правилата и методиките по ал. 1, 
т. 9 – 13 се публикуват от енергийните 
предприятия и комисията на интернет стра­
ниците им.
(6) При осъществяване на дейността си 
комисията си сътрудничи с Комисията за 
защита на конкуренцията и с Комисията за 
защита на потребителите, като при необходи­
мост може да ги сезира с оглед образуване на 
производство по реда на Закона за защита на 
конкуренцията, съответно по реда на Закона 
за защита на потребителите.
(7) Правомощията на комисията за ре­
гулиране на дейностите в областта на водо­
снабдяването и канализацията се определят 
в Закона за регулиране на водоснабдителните 
и канализационните услуги.“
§ 14. Създава се чл. 21а:
„Чл. 21а. (1) Комисията може да изиска 
становище от АСРЕ, съответно е длъжна да 
представи констатациите си при поискване 
от АСРЕ относно съответствието на решение, 
взето от друг регулаторен орган на държа­
ва – членка на Европейския съюз, с насоки­
те, посочени в Регламент (ЕО) № 714/2009 и 
Регламент (ЕО) № 715/2009.
(2) Комисията се съобразява със стано­
вището на АСРЕ относно съответствието на 
взето от нея решение с насоките по ал. 1 и 
информира АСРЕ в срок до 4 месеца от датата 
на получаване на становището.
(3) Комисията може да информира Евро­
пейската комисия, когато според нея решение, 
свързано с трансгранична търговия, взето 
от друг регулаторен орган, не съответства 
на насоките по ал. 1, в двумесечен срок от 
вземане на решението. 
(4) Когато Европейската комисия по искане 
на друг регулаторен орган или на АСРЕ е взела 
решение, че насоките по ал. 1 не са спазени и 
е поискала отмяна или изменение, комисията 
е длъжна в срок два месеца от решението на 
Европейската комисия да отмени или измени 
решението си и да информира Европейската 
комисия.“
§ 15. Член 22 се изменя така:
„Чл. 22. (1) Комисията разглежда жалби на:
1. ползватели на мрежи и съоръжения сре­
щу оператори на преносни и разпределителни 
мрежи, добивни предприятия, оператори на 
съоръжения за съхранение на природен газ и 
оператори на съоръжения за втечнен природен 
газ, свързани с изпълнението на задълженията 
им по този закон, и на потребители срещу 
В и К оператори, свързани с предмета на 
регулиране по Закона за регулиране на во­
доснабдителните и канализационните услуги;
2. клиенти срещу доставчици на енергия и 
природен газ, включително крайни снабдите­
ли, свързани с изпълнението на задълженията 
им по този закон; 
3. лицензианти срещу лицензианти, свърза­
ни с изпълнението на лицензионната дейност 
по този закон, както и на В и К оператори 
срещу В и К оператори, свързани с предмета 
на регулиране по Закона за регулиране на во­
доснабдителните и канализационните услуги;
4. членовете на органите на оператора на 
преносна мрежа, на отговорниците по съот­
ветствието при оператор на преносна мрежа и 
на лицата по чл. 81д, ал. 9 при прекратяване 
на техните правоотношения в предвидените 
от този закон случаи.
(2) Сдружения на потребителите по Закона 
за защита на потребителите и юридически 
лица с нестопанска цел за защита на потре­
бителите на енергийни услуги могат да по­
дават жалби по ал. 1, т. 1 и 2 за нарушаване 
на колективни интереси на потребителите на 
енергийни услуги, както и да предлагат на 
комисията да започне процедура за промяна 
в общите условия на договорите по реда на 
наредбата по чл. 60. 
(3) В двумесечен срок от подаване на 
жалба по ал. 1, т. 1, 2 и 3 и ал. 2 комисията 
може да съдейства за доброволно уреждане 
на спора. Срокът може да бъде продължен 
с още два месеца, ако естеството на спора 
налага събиране на допълнителни данни и 
информация от комисията.
(4) При жалби по ал. 1, т. 1, 2 и 3, включи­
телно подадени по ал. 2, когато не е постигнато 
доброволно уреждане на спора или при отказ 
на страна от доброволно уреждане, комисията 
взема решение по жалбата в срок два месеца 
след получаването є. Този срок може да бъде 
удължен с още два месеца, ако естеството на 
спора налага събиране на допълнителни данни